CELEX: 32008D0558
Language: fi
Date: 2008-06-27 00:00:00
Title: 2008/558/EY: Komission päätös, tehty 27 päivänä kesäkuuta 2008 , luvan antamisesta jalostetun Echium-öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2008) 3049)

9.7.2008   
            
            
               FI
            
            
               Euroopan unionin virallinen lehti
            
            
               L 180/17
            
         
      KOMISSION PÄÄTÖS,
   tehty 27 päivänä kesäkuuta 2008,
   luvan antamisesta jalostetun Echium-öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2008) 3049)
   (Ainoastaan englanninkielinen teksti on todistusvoimainen)
   (2008/558/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Croda Chemicals Ltd esitti 11 päivänä elokuuta 2006 Yhdistyneen kuningaskunnan toimivaltaisille viranomaisille hakemuksen jalostetun Echium-öljyn saattamisesta markkinoille elintarvikkeiden uutena ainesosana.
            
         
               (2)
            
            
               Yhdistyneen kuningaskunnan toimivaltainen elintarvikkeiden arviointielin antoi 12 päivänä heinäkuuta 2007 ensiarvioraporttinsa. Ensiarvioraportissaan se päättelee, että jalostetun Echium-öljyn käyttö ehdotettuihin käyttötarkoituksiin ei muodosta vaaraa kuluttajille.
            
         
               (3)
            
            
               Komissio toimitti ensiarvioraportin kaikille jäsenvaltioille 1 päivänä elokuuta 2007.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia tuotteen saattamisesta markkinoille.
            
         
               (5)
            
            
               Huomautuksiin ja muistutuksiin 10 päivänä tammikuuta 2008 antamassaan vastauksessa hakija suostui muuttamaan jalostetun Echium-öljyn eritelmiä ja rajoittamaan sen käyttötarkoituksia eräiden jäsenvaltioiden vaatimusten mukaisesti.
            
         
               (6)
            
            
               Jalostettu Echium-öljy vastaa asetuksen (EY) N:o 258/97 3 artiklan 1 kohdassa säädettyjä edellytyksiä.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Yhteisön markkinoille voidaan saattaa elintarvikkeiden uutena ainesosana liitteessä I määriteltyä jalostettua Echium-öljyä liitteessä II määriteltyjen käyttötarkoitusten ja edellytysten mukaisesti.
   2 artikla
   Tällä päätöksellä sallittavaa elintarvikkeiden uutta ainesosaa sisältävän elintarvikkeen pakkausmerkinnöissä käytettävä nimitys on ”jalostettu Echium-öljy”.
   3 artikla
   Tämä päätös on osoitettu yritykselle Croda Chemicals Europe Ltd, Oak Road, Clough Road, Hull, East Yorkshire, HU6 7PH, Yhdistynyt kuningaskunta.
   
      Tehty Brysselissä 27 päivänä kesäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 43, 14.2.1997, s. 1. Asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).
   
      LIITE I
      Jalostetun Echium-öljyn eritelmät
      Kuvaus
      Jalostettu Echium-öljy on vaaleankeltainen tuote, jota valmistetaan jalostamalla Echium plantagineum -kasvin siemenistä saatua öljyä.
      Ominaisuudet
      
                  Testi
               
               
                  Eritelmä
               
            
                  Stearidonihapon pitoisuus
               
               
                  Vähintään 10 painoprosenttia rasvahappojen kokonaismäärästä
               
            
                  Transrasvahapot
               
               
                  Enintään 2 painoprosenttia rasvahappojen kokonaismäärästä
               
            
                  Happoluku
               
               
                  Enintään 0,6 mg KOH/g
               
            
                  Peroksidiluku
               
               
                  Enintään 5 meq O2/kg
               
            
                  Saippuoitumaton aines
               
               
                  Enintään 2 prosenttia
               
            
                  Proteiinipitoisuus (kokonaistyppi)
               
               
                  Enintään 20 μg/mL
               
            
                  Pyrrolitsidiinialkaloidit
               
               
                  Ei havaittavissa kun havaintoraja on 4 μg/kg
               
            
   
      LIITE II
      Jalostetun Echium-öljyn käyttötarkoitukset
      
                  Tuoteryhmä
               
               
                  Stearidonihapon enimmäismäärä
               
            
                  Kerta-annoksena toimitettavat maitopohjaiset tuotteet ja juotavat jogurttituotteet
               
               
                  250 mg/100 g, juomissa 75 mg/100 g
               
            
                  Juustovalmisteet
               
               
                  750 mg/100 g
               
            
                  Levitettävät rasvat ja kastikkeet
               
               
                  750 mg/100 g
               
            
                  Aamiaismurot
               
               
                  625 mg/100 g
               
            
                  Ravintolisät
               
               
                  500 mg valmistajan suosittelemaa päiväannosta kohden
               
            
                  Ruokavaliovalmisteet erityisiin lääkinnällisiin tarkoituksiin
               
               
                  niiden henkilöiden ravitsemuksellisten erityisvaatimusten mukaisesti, joille tuotteet on tarkoitettu
               
            
                  Elintarvikkeet, jotka on tarkoitettu käytettäväksi vähäenergiaisessa ruokavaliossa laihdutukseen
               
               
                  250 mg/ateriankorvike